ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

de aprobare a documentației tehnico-economice pentru realizarea lucrărilor de îmbunătățire a condițiilor de locuit în cadrul proiectului "Servicii integrate inteligente pentru reducerea numărului de persoane marginalizate din comuna Valea Ierii, județul Cluj"

 Consiliul Local al comunei Valea Ierii întrunit în ședința ordinară din data de 16 decembrie 2021,

 Având în vedere referatul primarului comunei Valea Ierii nr.4921/09.12.2021 și raportul nr.4922/09.12.2021 întocmit de doamna Farcaș Adriana, inspector de specialitate,

 Ținând cont de:

* Hotărârea nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;
* Art.44, alin.(1) din Legea nr.273/2006 privind finanțele publice locale, cu modificările și completările ulterioare;

În baza prevederilor art.129, alin.(2), lit.b) și d), alin.(4), lit.d, alin.(7), lit.b)

din O.U.G.nr.57/2019, privind Codul administrativ, cu modificările și completările ulterioare,

 În temeiul art.196, alin.(1), lit.a) din O.U.G.nr.57/2019, cu modificările şi completările ulterioare, privind Codul administrativ,

Consiliul Local al comunei Valea Ierii adoptă prezenta hotărâre:

 Art.1. Se aprobă documentația tehnico-economică pentru realizarea lucrărilor de îmbunătățire a condițiilor de locuit în cadrul proiectului "Servicii integrate inteligente pentru reducerea numărului de persoane marginalizate din comuna Valea Ierii, județul Cluj", conform anexei care face parte integrantă din prezenta hotărâre.

 Art.2. Cu ducerea la îndeplinire a prezentei hotărâri se încredințează primarul comunei Valea Ierii.

 Președinte de ședință, Contrasemnează:

 Marius-Adrian Mariș Secretar general al comunei,

 Nelia-Crenguța Mariș

**Nr. 74 din 16.12.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*